A BIZOTTSÁG HATÁROZATA
(2008. augusztus 13.)
a 169,4-169,8125 MHz frekvenciasáv Közösségen belüli összehangolásáról szóló 2005/928/EK határozat módosításáról
(az értesítés a C(2008) 4311. számú dokumentummal történt)
(EGT-vonatkozású szöveg)
(2008/673/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az Európai Közösség rádióspektrum-politikájának keretszabályozásáról szóló, 2002. március 7-i 676/2002/EK európai parlamenti és tanácsi határozatra („rádióspektrum-határozat”) (1) és különösen annak 4. cikke (3) bekezdésére,
mivel:
(1)
A 2005/928/EK bizottsági határozat (2) harmonizálja a 169,4-169,8125 MHz-es frekvenciasáv használatát a Közösségen belül.
(2)
A 2005/928/EK rendelet mellékletében található frekvenciaterv tartalmazza azt a csatornaosztást, amelynek az e határozatban előírt feltételek szerint működő különböző alkalmazásoknak meg kell felelniük. E csatornaosztás célja, hogy lehetővé tegye az ezekben a sávokban megengedett alkalmazások összeférhetőségét és megkönnyítse egyidejű használatukat.
(3)
A frekvenciaterv a 169,4000-169,4750 MHz-es sávban 12,5 kHz-es csatornaosztást, a 169,4875-169,5875 MHz-es sávban pedig 50 kHz-es csatornaosztást ír elő.
(4)
A 2005/928/EK határozat elfogadását követően az abban meghatározott műszaki paraméterek további vizsgálata során kiderült, hogy a 169,4000-169,4750 MHz-es és a 169,4875-169,5875 MHz-es sávokra vonatkozó csatornaosztások a technikai fejlődéshez viszonyítva indokolatlan korlátozásokat tartalmaznak. Több csatornaosztási lehetőség engedélyezése esetén a felhasználók rugalmasabban tudják majd kiválasztani az egyes alkalmazások minőségi követelményeinek megfelelő, akár 50 kHz-es optimális sávszélességet.
(5)
A Postai és Távközlési Igazgatások Európai Szervezete (CEPT) megerősítette, hogy ezekben a sávokban több csatornaosztási lehetőséget lehet és kell biztosítani.
(6)
A 2005/928/EK határozatot ezért ennek megfelelően módosítani kell. A módosított határozat értelmében a 169,4000-169,4750 MHz-es és a 169,4875-169,5875 MHz-es sávokban lehetőség lesz akár 50 kHz-es csatornák használatára.
(7)
Az e határozatban előírt intézkedések összhangban vannak a Rádiófrekvencia-bizottság véleményével,
ELFOGADTA EZT A HATÁROZATOT:
1. cikk
A 2005/928/EK határozat az alábbiak szerint módosul:
1.
A mellékletben található frekvenciaterv 4. sorában a csatornaosztás (kHz-ben feltüntetett) értékénél az 1a, 1b, 2a, 2b, 3a és 3b csatornák esetében a „12,5” helyébe az „50 kHz-ig” lép.
2.
A mellékletben található frekvenciaterv 4. sorában a csatornaosztás (kHz-ben feltüntetett) értékénél a 4b+5+6a és a 6b+7+8a csatornák esetében az „50” helyébe az „50 kHz-ig” lép.
2. cikk
Az 1. cikket 2008. október 31-től kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 2008. augusztus 13-án.